Reneilwe Letsholonyane

Reneilwe Letsholonyane (s. 9. kesäkuuta 1982 Soweto) on eteläafrikkalainen jalkapalloilija, pelipaikaltaan keskikenttäpelaaja. Seuratasolla hän edustaa Etelä-Afrikan jalkapallon korkeimmalla sarjatasolla Premier Leaguessa pelaavaa Kaizer Chiefsiä ja kuuluu myös Etelä-Afrikan maajoukkueen kokoonpanoon.

Ura 
Letsholonyane aloitti ammattilaisuransa, kun hän sai siirron maansa korkeimmalla sarjatasolla pelaavaan Jomo Cosmosin joukkueeseen vuonna 2006. Kaksi vuotta myöhemmin samassa sarjassa pelaava Kaizer Chiefs osti hänet riveihinsä. Nykyään Letsholonyane kuuluu seuransa tärkeimpiin pelaajiin, vaikka on joutunut kärsimään loukkaantumisista. Hänet valittiin myös Etelä-Afrikan maajoukkueeseen vuonna 2008 ja sittemmin edustamaan maataan jalkapallon mm-kilpailuissa 2010.

Maaottelumaalit 
  

Eteläafrikkalaiset jalkapalloilijat
Vuonna 1982 syntyneet
Elävät henkilöt